La noi, ANAF-ul a acționat mereu împotriva intereselor celor care își plătesc taxele. E o instituție care funcționează după legi abuzive, făcute de acei băieți cu biznisuri, pe care îi vedeți în parlament.

Abuzul împotriva Antena 3 e vizibil, e de notoriate, dar zeci, sute, mii de firme și de oameni au de-a face zilnic cu abuzurile acestei instituții. Pe ei nu îi aude nimeni. Din păcate, de multe ori, nici presa. Se închid conturi, se închid firme, se taie cu barda în carne vie fără să îți poți susține cauza.

Nu poți să iei măsuri care închid o afacere, o firmă sau distrug viața unui om și dup-aia să zici: Aaa, adresați-vă instanței!

Și dacă instanța zice că ANAF a greșit, cum se întâmplă, cu ce te alegi? Cu nimic, cu o firmă moartă, cu oameni lăsați pe drumuri în șomaj și tu, abuzatul, cu părul alb și inima în piuneze.

Când statul crede că are de luat ceva, ia pe loc, imediat, noaptea la ora 2 îți pune poprire pe conturi. Nu-i poți îndupleca, nu le poți explica de ce e un abuz! Totul se ia pe loc, fără avertisment. Dacă se poate chiar ceva mai mult… pe ideea: Lasă, că ne reglăm noi mai încolo!

Deci, tu nu poți să te reglezi cu ei gen: hai, că vă dau peste 2 zile, nuuu! Dar ei se reglează cu tine așa: eh, la anul, ne reglăm la anul! Pe cuvântul tău?

Câștigi bani în instanță de la stat? Știți ce se întâmplă: la fel, “Lasă, că ne reglăm noi!”, sau îți sunt eșalonați până prin anul 3.435, așa, lasă că o să ai tu să ne mai dai, vedem noi.

ți-a plăcut acest articol ?

Citește și → O fi prostie, o fi lăcomie?

